

###  GRADSKO VIJEĆE  ***P R I J E D L O G***

# KLASA 601-02/22-01/01

URBROJ:2186-16-02/1-22-2

Ludbreg, 26. rujna 2022.

 Na temelju članka 41. st. 1. Zakona o predškolskom odgoju i obrazovanju („Narodne novine“ br. 10/97, 107/07, 94/13, 57/22) , članka 14. Odluke o međusobnim odnosima Grada Ludbrega i Dječjeg vrtića „Radost“ Ludbreg (“Službeni vjesnik Varaždinske županije” br. 8/98) te članka 33. Statuta Grada Ludbrega (“Službeni vjesnik Varaždinske županije” br. 12/21) Gradsko vijeće Grada Ludbrega na 13. sjednici održanoj dana 26. rujna 2022. godine, **d o n o s i**

## Z A K LJ U Č A K

**o davanju prethodne suglasnosti na izmjene i dopune**

**Statuta Dječjeg vrtića “R a d o s t” Ludbreg**

### **I.**

 Gradsko vijeće Grada Ludbrega daje prethodnu suglasnost na izmjene i dopune Statuta Dječjeg vrtića “Radost” Ludbreg u predloženom tekstu.

**II.**

 Ovaj Zaključak stupa na snagu danom donošenja.

 Predsjednik

 Gradskoga vijeća:

 Darko Jagić

 **O B R A Z L O Ž E NJ E**

Zakonom o predškolskom odgoju i obrazovanju – člankom 41. propisano je da statut dječjeg vrtićai i pravilnik o unutarnjem ustrojstvu i načinu rada dječjeg vrtića kao javne službe donosi upravno vijeće uz prethodnu suglasnost osnivača dječjeg vrtića.

 Statutom dječjeg vrtića pobliže se uređuju ustrojstvo, ovlasti i način odlučivanja pojedinih tijela, vrste i trajanje pojedinih programa, uvjeti i način davanja usluga, radno vrijeme dječjeg vrtića, javnost rada te druga pitanja važna za obavljanje djelatnosti i poslovanje dječjeg vrtića.

 Posljednje izmjene i dopune Statuta Dječjeg vrtića “Radost” datiraju iz 2014. godine odnosno Pročišćeni tekst je na snazi od 19.01.2015. godine.

 S obzirom na zakonske promjene koje su u međuvremenu donijete, prije svega Zakon o ustanovama i Zakon o predškolskom odgoju i obrazovanju bilo je nužno i obvezno uskladiti postojeći statut sa zakonskim promjenama.

 Najviše promjena odnosi se na usklađenje sa izmjenama i dopunama Zakona o predškolskom odgoju i obrazovanju koji je stupio na snagu krajem svibnja 2022. godine.

 Upravno vijeće Dječjeg vrtića “Radost” Ludbreg na svojoj sjednici održanoj dana 31.08.2022. godine utvrdilo je i predložilo izmjene i dopune Statuta te isti dostavilo Gradskom vijeću radi davanja prethodne suglasnosti.

 Člankom 14. Odluke o međusobnim odnosima Grada Ludbrega i Dječjeg vrtića “Radost” Ludbreg propisano je da Statut Dječjeg vrtića i Pravilnik o unutarnjem ustrojstvu i načinu rada Dječjeg vrtića odnosno njihove izmjene i dopune donosi Upravno vijeće uz prethodnu suglasnost Gradskog vijeća Grada Ludbrega.

 Slijedom naprijed navedenih zakonskih odredbi te odredbama Odluke o međusobnim odnosima Grada Ludbrega i Dječjeg vrtića, a skladno odredbama članka 37. Poslovnika Gradskoga vijeća Grada Ludbrega, gradonačelnik kao ovlašteni predlagatelj podnosi Gradskom vijeću Grada Ludbrega prijedlog da u funkciji osnivača usvoji Zaključak o davanju prethodne suglasnosti na izmjene i dopune Statuta Dječjeg vrtića “Radost” Ludbreg.